open-index/open-wikipedia-markdown huggingface dataset:
ตำบลแสนภูดาษ

**แสนภูดาษ** เป็นตำบลในอำเภอบ้านโพธิ์ จังหวัดฉะเชิงเทรา ปัจจุบันอยู่ในความดูแลของเทศบาลตำบลแสนภูดาษ ปัจจุบันเป็นพื้นที่อุตสาหกรรมและเป็นพื้นที่ที่มีการเพิ่มของประชากรสูงมากของจังหวัด

## ที่ตั้งและอาณาเขต
ตำบลแสนภูดาษมีอาณาเขตติดต่อกับตำบลข้างเคียง ดังนี้
* **ทิศเหนือ** ติดต่อกับตำบลลาดขวาง
* **ทิศตะวันออก** ติดต่อกับตำบลคลองบ้านโพธิ์
* **ทิศใต้** ติดต่อกับตำบลบางซ่อน
* **ทิศตะวันตก** ติดต่อกับตำบลท่าสะอ้าน และตำบลหนองจอก (อำเภอบางปะกง จังหวัดฉะเชิงเทรา)

## ประวัติ
พื้นที่เดิมเป็นด่านเก็บภาษีเรือสินค้าที่ขึ้นล่องตามแม่น้ำบางปะกงระหว่างเมืองชลบุรีกับเมืองฉะเชิงเทรา เสมียนทำหน้าที่จัดเก็บภาษีจะถูกส่งมาจากคลองด่านและเมืองสมุทรปราการ ต่อมาได้ยกเลิกด่านจัดเก็บภาษี จึงเรียกพื้นที่ว่า *ด่านเก่า* และตั้งเป็นตำบลขึ้น โดยพื้นที่เป็นที่ราบลุ่มชายเลน มีต้นลำพูขึ้นอยู่มากมาย บริเวณโคนต้นจะมีหน่อลำพูแตกออกมาอยู่ใต้ดินและบนดินอย่างเนืองแน่น มองเห็นหน่อลำพูที่โผล่พ้นน้ำมีสีค่อนข้างขาวดื่นดาษนับเป็นแสนหน่อ จึงขนานขื่อกันว่า แสนพูดาษ ก่อนจะเขียนเป็น *แสนภูดาษ*

พ.ศ. 2446 ทางจังหวัดฉะเชิงเทราได้แยกตำบลแสนภูดาษมาเป็นส่วนหนึ่งของอำเภอบ้านโพธิ์****** ก่อนที่ปี พ.ศ. 2490 ได้แยกพื้นที่ 3 หมู่บ้าน ได้แก่ หมู่ 4 บ้านจากขาด, หมู่ 5 บ้านลาดขวาง และหมู่ 6 บ้านหัวเนิน แยกตั้งเป็นตำบลใหม่ คือ ตำบลลาดขวาง ทำให้ตำบลแสนภูดาษเหลือพื้นที่เพียง 3 หมู่บ้าน จนถึงปัจจุบัน

## การแบ่งเขตการปกครอง
ตำบลแสนภูดาษแบ่งเขตการปกครองออกเป็น 3 หมู่บ้าน ได้แก่
* **หมู่ที่ 1** บ้านด่านเก่า
* **หมู่ที่ 2** บ้านนอก
* **หมู่ที่ 3** บ้านหมู่ใหญ่

## อ้างอิง

แสนภูดาษ
แสนภูดาษ
แสนภูดาษ
ประเทศฝรั่งเศสในการประกวดเพลงจูเนียร์ยูโรวิชัน

ประเทศฝรั่งเศสเข้าร่วมการประกวดเพลงจูเนียร์ยูโรวิชันทั้งหมด 9 ครั้งโดยมีฟร็องส์เตเลวีซิองเป็นสถานีโทรทัศน์ที่เข้าร่วม ฝรั่งเศสเข้าร่วมการประกวดครั้งแรกเมื่อ  ด้วยเพลง "ซีองวูแลตเบียง" โดยโตมัส ปงตีเย ซึ่งได้รับอันดับที่หกด้วย 78 คะแนน จากนั้นฝรั่งเศสไม่ได้กลับมาเข้าร่วมอีกครั้งจนกระทั่งในปี  ฝรั่งเศสชนะการประกวดทั้งหมดสี่ครั้ง ได้แก่  ด้วยเพลง "ฌีมาฌีน" โดยวาแลนตีนา, ต่อมาในปี  ด้วยเพลง "โอมาม็อง!"  โดยลิซานโดร, ในปี  ด้วยเพลง "เกอร์" โดยโซเอ โกลซูร์ และสุดท้ายในปี  ด้วยเพลง "เซอมงเดอ" โดยลู เดอเลิซ ฝรั่งเศสเป็นประเทศที่ชนะการประกวดมากที่สุดร่วมกับ และยังเป็นหนึ่งในสองประเทศที่ชนะติดต่อกันถึงสองครั้ง เช่นเดียวกับ

## ภาพรวม

## การเป็นเจ้าภาพ

## ดูเพิ่ม
* ประเทศฝรั่งเศสในการประกวดเพลงยูโรวิชัน

## อ้างอิง

หมวดหมู่:ประเทศฝรั่งเศสในการประกวดเพลงจูเนียร์ยูโรวิชัน
หมวดหมู่:ประเทศในการประกวดเพลงจูเนียร์ยูโรวิชัน
วัดหนองสรวง (จังหวัดสระบุรี)

**วัดหนองสรวง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองสรวง อำเภอวิหารแดง จังหวัดสระบุรี มีที่ดินตั้งวัดรวม 11 ไร่ 60 ตารางวา อาณาเขตทางทิศเหนือยาว 4 เส้น 12 วา ติดกับที่ดินของนายสมศักดิ์และนายสมหมาย ส่วนทิศใต้ยาว 5 เส้น 14 วา 2 ศอก ติดกับคลองธรรมชาติและถนน ทิศตะวันออกยาว 1 เส้น 8 วา 1 ศอก ติดกับที่ดินของนายสมหมาย ผุดผ่อง และทิศตะวันตกยาว 2 เส้น 14 วา ติดกับที่ดินของนายแปลง นอกจากนี้ ยังมีที่ธรณีสงฆ์จำนวน 5 แปลง เนื้อที่รวม 133 ไร่ 66 ตารางวา (โฉนดเลขที่ 4805, 4821, 4772, น.ส. 3 เลขที่ 138) ซึ่งตั้งอยู่ในท้องที่ตำบลศาลาและตำบลคลองเรือ

วัดหนองสรวงเริ่มสร้างขึ้นเป็นวัดและได้รับนามตามชื่อบ้านตั้งแต่ พ.ศ. 2460 และได้รับพระราชทานวิสุงคามสีมาในวันที่ 29 ตุลาคม พ.ศ. 2474 เขตวิสุงคามสีมามีความกว้าง 12 เมตร ยาว 19 เมตร ทางวัดได้เปิดสอนปริยัติธรรมมาตั้งแต่ พ.ศ. 2486

พื้นที่ตั้งวัดเป็นที่ราบลุ่ม อาคารเสนาสนะที่สำคัญได้แก่ อุโบสถ สร้างเมื่อ พ.ศ. 2460 กว้าง 6 เมตร ยาว 14 เมตร อุโบสถเป็นหินอ่อน และศาลาการเปรียญ สร้างเมื่อ พ.ศ. 2473 กว้าง 8 เมตร ยาว 20 เมตร นอกจากนี้ยังมีกุฏิสงฆ์ จำนวน 2 หลัง เป็นอาคารไม้ สำหรับปูชนียวัตถุสำคัญคือ พระประธานในอุโบสถ

## อ้างอิง

หนองสรวง
ห้าเดือนกลางซากอิฐปูนที่อยุธยา

***ห้าเดือนกลางซากอิฐปูนที่อยุธยา*** เป็นหนังสือผลงานชิ้นสำคัญของ น. ณ ปากน้ำ หรือ ประยูร อุลุชาฎะ (พ.ศ. 2471-2543) มีที่มาจากการสำรวจโบราณสถานในอยุธยาระหว่าง พฤศจิกายน พ.ศ. 2509 ถึง มีนาคม พ.ศ. 2510 ซึ่งได้รับทุนจากมูลนิธิเอเชีย (Asia Foundation) ตามโครงการของคณะกรรมการจัดงานอนุสรณ์อยุธยา 200 ปี มีเป้าหมายในการทำคือต้องการนำภาพถ่าย ภาพคัดลอกจิตรกรรมฝาผนัง และผลการสำรวจอันอุตสาหะนี้ไปจัดแสดงนิทรรศการครบรอบ 200 ปีกรุงแตก

ตีพิมพ์ครั้งแรกใน พ.ศ. 2510 โดยสำนักพิมพ์ศึกษิตสยาม หลังจากนั้นในปี 2529 และ 2540 ก็มีฉบับพิมพ์ครั้งที่ 2 และ 3 เกิดขึ้น โดยสำนักพิมพ์เมืองโบราณ โดยครั้งล่าสุดเป็นการตีพิมพ์ครั้งที่ 4 เมื่อวันที่ 4 มีนาคม 2558 มีจำนวนหน้า 536 หน้า ฉบับนี้มีการเพิ่มภาพวาดจากสมุดบันทึกภาคสนาม ปี 2509–2510 เข้าไปอีกนับร้อยหน้า

หนังสือเขียนในลักษณะบันทึกการสำรวจ เป็นการจดบันทึกประจำวันเหมือนอย่างไดอารี แต่มีการเพิ่มเติมเนื้อหาสาระจากการทำงานให้ข้อมูลด้านประวัติศิลปะและโบราณคดี โดยเฉพาะในเล่มนี้ที่ให้ข้อมูลศิลปะที่ น. ณ ปากน้ำ เรียกว่า ศิลปะแบบอโยธยา-สุพรรณภูมิ ซึ่งนักวิชาการส่วนมากเรียก ศิลปะอู่ทอง  หลังจากนั้น น. ณ ปากน้ำ อาศัยแนวความคิดและวิธีการใน *ห้าเดือนกลางซากอิฐปูนที่อยุธยา* มาเป็นฐานในการท้าความเข้าใจรูปแบบศิลปกรรมของโบราณสถานและศิลปวัตถุในยุคสมัยเดียวกับ อโยธยาในสถานที่อื่น ๆ นอกเหนือจากพื้นที่เขตเมืองพระนครศรีอยุธยา เช่น สุพรรณบุรี ชัยนาท อุทัยธานี ราชบุรี สิงห์บุรี ลพบุรี เพชรบุรี เป็นต้น แล้วเขียนเป็นหนังสืออีกหลายเล่ม

*ห้าเดือนกลางซากอิฐปูนที่อยุธยา* เป็นหนังสือที่ถูกนำมาใช้เป็นหนังสืออ้างอิงให้กับนักวิชาการหลาย ๆ ท่านในยุคหลัง รวมถึงการเรียนการสอนทางด้านประวัติศาสตร์ โบราณคดี และประวัติศาสตร์ศิลปะในระดับมหาวิทยาลัยและมัคคุเทศก์

## อ้างอิง

หมวดหมู่:วรรณกรรมไทย
หมวดหมู่:ศิลปะไทย
หมวดหมู่:โบราณคดีไทย
ผู้กล้าสวะ

เป็นซีรีส์ไลต์โนเวลญี่ปุ่นที่เขียนโดยร็อกเก็ต โชไค และวาดภาพประกอบโดยยูยะ คุซากะ เดิมทีเรื่องนี้ได้รับการเผยแพร่เป็นตอนบนเว็บไซต์คาคุโยมุของคาโดกาวะคอร์ปอเรชั่นระหว่างเดือนกุมภาพันธ์จนถึงมีนาคม พ.ศ. 2559 ได้รับการตีพิมพ์เป็นเล่มจำนวน 1 เล่ม ภายใต้สำนักพิมพ์คาโดกาวะ บุ๊คส์ของฟูจิมิ โชโบในเดือนธันวาคม พ.ศ. 2559 การดัดแปลงเป็นมังงะที่วาดภาพโดยนากาชิมะ723 เริ่มตีพิมพ์เป็นตอนในรูปแบบการ์ตูนอิสระในเดือนมิถุนายน พ.ศ. 2561 ก่อนที่จะเริ่มตีพิมพ์ต่อเนื่องบนเว็บไซต์มังงะ*คอมมิก บอร์เดอร์*ของสำนักพิมพ์ ในเดือนกุมภาพันธ์ พ.ศ. 2565 ไลต์โนเวลชุดใหม่ที่วาดภาพประกอบโดย toi8 เริ่มวางจำหน่ายโดยชูเอชะภายใต้สำนักพิมพ์แดช เอ็กซ์ บุงโกะในเดือนมกราคม พ.ศ. 2569 ซีรีส์อนิเมะทางโทรทัศน์ทีผลิตโดยสตูดิโอโอแอลเอ็ม เริ่มออกอากาศในเดือนมกราคม พ.ศ. 2569

## ตัวละคร
;
:
;
:
;
:
;
:
;
:
;
:
;
:
;
:
;
:
;
:
;
:}}

## สื่อ
### ไลต์โนเวล
*ผู้กล้าสวะ*เขียนโดยร็อกเก็ต โชไค เริ่มตีพิมพ์เป็นตอนบนเว็บไซต์คาคุโยมุของคาโดกาวะคอร์ปอเรชั่น ตั้งแต่วันที่ 12 กุมภาพันธ์ จนถึงวันที่ 22 มีนาคม พ.ศ. 2559 ได้รับการตีพิมพ์เป็นเล่มจำนวน 1 เล่ม พร้อมภาพประกอบโดยยูยะ คุซากะ วางจำหน่ายภายใต้สำนักพิมพ์คาโดกาวะ บุ๊คส์ของฟูจิมิโชโบ เมื่อวันที่ 24 ธันวาคม พ.ศ. 2559

ฉบับใหม่ที่วาดภาพประกอบโดย toi8 จะเริ่มวางจำหน่ายภายใต้สำนักพิมพ์แดช เอ็กซ์ บุงโกะของชูเอชะ ในวันที่ 23 มกราคม พ.ศ. 2569 ณ วันที่ 20 กุมภาพันธ์ พ.ศ. 2569 มีการวางจำหน่ายไปแล้วจำนวน 2 เล่ม

#### ฉบับเดิม

#### ฉบับใหม่

### มังงะ
การดัดแปลงเป็นมังงะที่วาดภาพโดยนากาชิมะ723 เริ่มตีพิมพ์เป็นตอน ๆ ในรูปแบบการ์ตูนอิสระเมื่อวันที่ 22 มิถุนายน พ.ศ. 2561 ต่อมาได้เริ่มตีพิมพ์เป็นตอนๆ บนเว็บไซต์มังงะ*คอมมิก บอร์เดอร์* ของสำนักพิมพ์ เมื่อวันที่ 18 กุมภาพันธ์ พ.ศ. 2565 ตอนต่างๆ ของมังงะได้ถูกรวบรวมตีพิมพ์เป็นเล่ม(*[[ทังโกบง]]*) จำนวน 8 เล่ม ณ เดือนธันวาคม พ.ศ. 2568

### อนิเมะ
มีการประกาศดัดแปลงเป็นซีรีส์อนิเมะทางโทรทัศน์เมื่อวันที่ 15 มีนาคม พ.ศ. 2568 ซีรีส์นี้ผลิตโดยสตูดิโอโอแอลเอ็ม กำกับโดยชินจิ อุชิโร โดยมีโยอิจิ คาโตะรับผิดชอบด้านการจัดวางองค์ประกอบภาพและการเขียนบท ออกแบบตัวละครโดยริกะ มูราคามิ และเพลงประกอบที่แต่งโดยโดยเคนอิจิโร ซูเอฮิโร ซีรีส์นี้เริ่มออกอากาศในวันที่ 11 มกราคม พ.ศ. 2569 ทางช่องนิปปงทีวีและสถานีเครือข่าย และจะออกอากาศต่อเนื่องกันสองคอร์ส สำหรับคอร์สแรก เพลงเปิดของเรื่องคือเพลง "Gun Powder" ร้องโดย Tooboe ขณะที่เพลงปิดของเรื่องคือเพลง  ร้องโดย มิวส์ คอมมิวนิเคชันเป็นผู้ถือลิขสิทธิ์ซีรีส์ในเอเชียใต้และเอเชียตะวันออกเฉียงใต้

#### รายชื่อตอน

## ผลตอบรับ
นวนิยายเรื่องนี้ได้รับรางวัลใหญ่ในประเภทแอ็คชั่นสมัยใหม่จากการประกวดนิยายออนไลน์คาคุโยมุ ครั้งที่ 1 ประจำปี พ.ศ. 2559

## ดูเพิ่ม
**[[ผู้กล้าโทษประหาร]]* ซีรีส์ไลท์โนเวลอีกเรื่องที่เขียนโดยร็อกเก็ต โชไค

## หมายเหตุ

## อ้างอิง

## แหล่งข้อมูลอื่น
* 
* 
* 
* 
*

หมวดหมู่:นิยายญี่ปุ่นที่ตีพิมพ์ในปี พ.ศ. 2559
หมวดหมู่:มังงะที่ตีพิมพ์ในปี พ.ศ. 2561
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2569
หมวดหมู่:อนิเมะและมังงะที่สร้างจากไลต์โนเวล
หมวดหมู่:แดช เอ็กซ์ บุนโกะ
หมวดหมู่:การ์ตูนญี่ปุ่นแนวจินตนิมิต
หมวดหมู่:ฟูจิมิ โชโบ
หมวดหมู่:นวนิยายญี่ปุ่นแนวจินตนิมิต
หมวดหมู่:เว็บคอมิกญี่ปุ่น
หมวดหมู่:ไลต์โนเวล
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:มิวส์ คอมมิวนิเคชัน
หมวดหมู่:รายการโทรทัศน์ของนิปปงทีวี
หมวดหมู่:ผลงานอนิเมะของโอแอลเอ็ม
หมวดหมู่:การ์ตูนญี่ปุ่นแนวเซเน็ง
หมวดหมู่:เว็บคอมิกที่ได้รับการตีพิมพ์
พรรณนาภูมิสถานพระนครศรีอยุธยา

***พรรณนาภูมิสถานพระนครศรีอยุธยา*** เป็นหนังสือซึ่งได้ประมวญจดหมายเหตุสำคัญหลายฉบับเกี่ยวกับประวัติศาสตร์สังคมและวัฒนธรรมของพระนครศรีอยุธยาเข้าไว้ด้วยกัน เป็นเอกสารร้อยแก้วเพียงหนึ่งเดียวที่อธิบายสภาพของกรุงศรีอยุธยาโดยละเอียด ไม่ว่าจะเป็นข้อมูลทางภูมิศาสตร์ ตำแหน่งสถานที่สำคัญชุมชนและตลาดในเกาะเมืองและนอกเกาะเมือง 

สันนิษฐานว่าผู้เขียนคือผู้ที่เคยอาศัยอยู่ในกรุงศรีอยุธยาตั้งแต่ยุครัชสมัยของพระเจ้าบรมโกศ และมีชีวิตยืนยาวมาจนถึงกรุงรัตนโกสินทร์ เช่นเดียวกับชนชั้นผู้นำของกรุงเทพฯ มูลเหตุของการเรียบเรียงต้นฉบับเดิมนั้นอาจเกิดจากกระแสรับสั่งของพระมหากษัตริย์ หรือรับสั่งของเจ้านายพระองค์ใดพระองค์หนึ่ง เนื่องจากชนชั้นนำในสมัยต้นรัตนโกสินทร์ผู้เคยใช้ชีวิตอยู ่ในสมัยปลายสมัยกรุงศรีอยุธยาได้มีความนิยมชมชอบต่อกรุงศรีอยุธยานั้นมีความทรงจำต่อกรุงศรีอยุธยาในฐานะของ "เมื่อครั้งบ้านเมืองยังดี"

นอกจากนี้ยังได้รวบรวมเอกสารอื่น ๆ อย่างเนื้อหาเกี่ยวกับพระราชพิธีต่าง ๆ ที่ไม่ปรากฏในที่อื่นๆ เช่น พระราชพิธีถือน้ำพระพิพัฒน์สัตยา พระราชพิธีลงสรง พระราชพิธีโสกันต์เจ้าฟ้าอุทุมพร และพระราชพิธีบรมราชาภิเษกสมเด็จพระเจ้าเอกทัศ ทำเนียบสมณะศักดิ์ และลักษณะการปกครองสงฆ์ พระพิไชยเสนาว่าด้วยหลักราชการ การวางตนและปฏิบัติตนของข้าราชการ จดหมายเหตุความทรงจำเกี่ยวกับเหตุการณ์ในสมัยปลายกรุงศรีอยุธยา

*พรรณนาภูมิสถานพระนครศรีอยุธยา* จึงเป็นแหล่งอ้างอิงที่สำคัญในการสร้างกรุงเทพตามแบบแผนของกรุงศรีอยุธยา รวมถึงการรื้อสร้างซากโบราณสถานในสมัยพระยาโบราณราชธานินทร์ในเวลาต่อมาอีกด้วย 

## ต้นฉบับ
เอกสารนี้มีสำเนาตกทอดมาจำนวน 3 ฉบับและแตกต่างกันเล็กน้อยในรายละเอียด

### ฉบับที่ 1
ฉบับนี้เป็นมรดกของพระเจ้าบรมวงศ์เธอ กรมพระนเรศรวรฤทธิ์ ซึ่งคัดลอกมาจากพระราชวังหลวง เอกสารฉบับนี้เป็นที่รู้จักอย่างแพร่หลาย เนื่องจากสมเด็จพระเจ้าบรมวงศ์เธอ กรมพระยาดำรงราชานุภาพ ได้ประทานให้แก่พระยาโบราณราชธานินทร์ (พร เดชะคุปต์) เมื่อครั้งดำรงตำแหน่งหลวงอนุรักษ์ภูเบศร์ เพื่อใช้ศึกษาควบคู่กับการสำรวจสภาพทางกายภาพในเกาะเมืองพระนครศรีอยุธยา เพื่อจัดทำแผนที่ภูมิสถานพระนครศรีอยุธยา

หลังจากศึกษาเสร็จสิ้น ได้จัดพิมพ์รายงานชื่อ *ภูมิสถานพระนครศรีอยุธยา* ถวายแด่พระบาทสมเด็จพระจุลจอมเกล้าเจ้าอยู่หัว  เนื่องในโอกาสที่เสด็จไปประกอบพระราชพิธีทรงบวงสรวงบูรพมหากษัตริย์ที่พระนครศรีอยุธยา เมื่อ พ.ศ. 2449

### ฉบับที่ 2
กรมศิลปากรได้รับมาเมื่อ พ.ศ. 2480 เมื่อทำการศึกษาเปรียบเทียบพบว่ามีเนื้อที่เพิ่มเติมจากฉบับที่พบอยู่เดิม มีการจัดพิมพ์เผยแพร่ในชื่อว่า *ภูมิสถานกรุงศรีอยุธยาฉะบับต่อจากที่เคยพิมพ์มาแล้ว* โดยคณะกรรมการจังหวัดพระนครศรีอยุธยา เนื่องในงานทอดกฐินพระราชทาน ณ วัดตูม วันที่ 26 พฤศจิกายน พ.ศ. 2482

### ฉบับที่ 3

ฉบับที่ 3 เป็นเอกสารจากกรมราชเลขาธิการในพระองค์ (ซึ่งต่อมาปรับเป็นกรมเลขาธิการคณะรัฐมนตรี) และได้ส่งมอบให้แก่กรมศิลปากร นายปรีดา ศรีชลาลัย ได้พบจากเอกสารชุดดังกล่าว

เอกสารฉบับนี้มีความสมบูรณ์กว่าฉบับอื่น ๆ ทว่าภาษาและสำนวนใหม่กว่า ซึ่งสันนิษฐานว่าไม่เกินสมัยรัชกาลที่ 4 แสดงให้เห็นว่ามีการคัดลอกและแก้ไขแต่งเติมเนื้อความด้วย นายปรีดี ศรีชลาลัย ได้ดำเนินการพิมพ์เป็นตอน ๆ ใน *วารสารแถลงงานประวัติศาสตร์ เอกสาร โบราณคดี* รวมทั้งสิ้น 6 ฉบับ ในชื่อว่า "คำให้การขุนหลวงวัดประดู่ทรงธรรม"

ต่อมาวินัย พงศ์ศรีเพียร ได้ดำเนินการจัดทำต้นฉบับใหม่อย่างเป็นระบบ และจัดพิมพ์เผยแพร่ในชื่อว่า *พรรณนาภูมิสถานและมรดกความทรงจำแห่งพระนครศรีอยุธยา เอกสารจากหอหลวง (ฉบับความสมบูรณ์)*

## อ้างอิง

หมวดหมู่:อาณาจักรอยุธยา
หมวดหมู่:วรรณกรรมไทย
เหงียน ทัญ หญ่าน

**เหงียน ทัญ หญ่าน** (; เกิด 28 กรกฎาคม 2546) เป็นนักฟุตบอลอาชีพชาวเวียดนาม ปัจจุบันเล่นเป็นปีก หรือ กองหน้า ให้กับสโมสรพีวีเอฟ-ซีเอเอ็นดี ในวี.ลีก 1 และ ทีมชาติเวียดนาม

## เกียรติประวัติ

**เวียดนาม อายุไม่เกิน 23 ปี**
* ซีเกมส์ : เหรียญทอง : 2025, เหรียญทองแดง : 2023

## อ้างอิง


## แหล่งข้อมูลอื่น

* 

หมวดหมู่:นักฟุตบอลทีมชาติเวียดนาม
หมวดหมู่:ผู้เล่นในวี.ลีก 1
หมวดหมู่:กองหน้าฟุตบอลชาย
หมวดหมู่:บุคคลจากจังหวัดเต็ยนิญ
หมวดหมู่:บุคคลที่เกิดในปี พ.ศ. 2546
หมวดหมู่:บุคคลที่ยังมีชีวิตอยู่
หมวดหมู่:CS1 แหล่งที่มาภาษาเวียดนาม (vi)
สันธนะ ประยูรรัตน์

**สันธนะ ประยูรรัตน์** (เกิด 13 มกราคม พ.ศ. 2502) เป็นอดีตตำรวจชาวไทย อดีตรองผู้กำกับการในสายงานตำรวจสันติบาล

## ประวัติ
สันธนะ ประยูรรัตน์ มีชื่อเล่นว่า “ต่อ” เป็นบุตรคนที่ 3 ในจำนวนพี่น้อง 6 ของ พล.ต.ต.สมชาย และนางนิตยา ประยูรรัตน์ มีพี่ชายคือพันตำรวจเอก สีหนาท ประยูรรัตน์ อดีตเลขาธิการสำนักงานป้องกันและปราบปรามการฟอกเงิน

สันธนะสำเร็จการศึกษาระดับมัธยมศึกษาตอนต้นที่โรงเรียนอัสสัมชัญ จากนั้นเข้าเรียนที่โรงเรียนเตรียมทหาร รุ่นที่ 17 และโรงเรียนนายร้อยตำรวจ รุ่นที่ 33 ต่อมาได้ศึกษาต่อที่วิทยาลัยตำรวจ เอฟ.บี.ไอ สหรัฐอเมริกา รวมถึงสำเร็จการศึกษาระดับปริญญาตรีจากคณะรัฐศาสตร์ และปริญญาโทจากคณะนิติศาสตร์ มหาวิทยาลัยรามคำแหง

ชีวิตส่วนตัว สันธนะสมรสกับพรรณี ประยูรรัตน์ มีบุตร-ธิดา 2 คน

## การทำงาน

### ตำรวจ
สันธนะเริ่มรับราชการตำรวจตั้งแต่ปี พ.ศ. 2535 ในตำแหน่งสารวัตรงาน 5 กองกำกับการ 3 กองสารนิเทศ สำนักงานตำรวจสันติบาล ก่อนถูกโยกย้ายไปเป็นสารวัตรงาน 4 ฝ่าย 4 กองตรวจคนเข้าเมือง 2 จากนั้นได้รับการแต่งตั้งเป็นรองผู้กำกับการชุดตรวจงานป้องกันปราบปราม ส่วนตรวจราชการ 5 สำนักงานจเรตำรวจ เมื่อวันที่ 31 สิงหาคม พ.ศ. 2539 และได้รับการเลื่อนตำแหน่งเป็นรองผู้กำกับการ 1 กองตำรวจสันติบาล 2 เมื่อวันที่ 16 พฤศจิกายน พ.ศ. 2543 และมียศสูงสุดเป็น "พันตำรวจโท" แต่ถูกไล่ออกจากราชการเนื่องจากกระทำผิดวินัยอย่างร้ายแรงจากการขัดขวางการเข้าจับกุมบ่อนการพนันของตำรวจนครบาลบางกอกน้อย โดยมีผลตั้งแต่เมื่อวันที่ 31 ตุลาคม พ.ศ. 2545

### การเมือง
ต่อมาในปี พ.ศ. 2549 สันธนะสมัครสมาชิกพรรคประชากรไทย ได้รับเลือกให้เป็นรองหัวหน้าพรรค และลงสมัครรับเลือกตั้งสมาชิกวุฒิสภากรุงเทพมหานคร ในการเลือกตั้งสมาชิกวุฒิสภาไทยเป็นการทั่วไป พ.ศ. 2549 แต่ไม่ได้รับเลือกตั้ง ปีถัดมา (พ.ศ. 2550) สันธนะลงสมัครรับเลือกตั้งสมาชิกสภาผู้แทนราษฎรกรุงเทพมหานคร เขตเลือกตั้งที่ 5 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แต่ไม่ได้รับเลือกตั้งเช่นเดียวกัน

ต่อมาเมื่อวันที่ 23 พฤศจิกายน พ.ศ. 2561 สันธนะสมัครเป็นสมาชิกพรรคเพื่อไทย ก่อนจะลาออกจากสมาชิกพรรคเมื่อวันที่ 17 ตุลาคม พ.ศ. 2565 และเข้าสมัครสมาชิกพรรคก้าวไกลแบบตลอดชีพเมื่อวันที่ 29 ตุลาคม พ.ศ. 2565  อย่างไรก็ตาม สันธนะได้กลับเข้าสมัครสมาชิกพรรคเพื่อไทยแบบตลอดชีพอีกครั้งเมื่อวันที่ 15 ธันวาคม พ.ศ. 2568

## เครื่องราชอิสริยาภรณ์
วันที่ 10 ตุลาคม พ.ศ. 2561 สมเด็จพระเจ้าอยู่หัวมหาวชิราลงกรณ บดินทรเทพยวรางกูร มีพระราชโองการโปรดเกล้าฯ ให้ถอดยศตำรวจและเรียกคืนเครื่องราชอิสริยาภรณ์ที่เคยได้รับพระราชทานลงมาต่อไปนี้ทุกชั้น โดยมีผลตั้งแต่วันที่ถูกไล่ออกจากราชการตำรวจ

* 
* 

## อ้างอิง

หมวดหมู่:บุคคลที่เกิดในปี พ.ศ. 2502
หมวดหมู่:บุคคลที่ยังมีชีวิตอยู่
หมวดหมู่:พรรคเพื่อไทย
เจณิสตา พรหมผดุงชีพ

**เจณิสตา พรหมผดุงชีพ** (เกิด 18 มีนาคม พ.ศ. 2538)  เป็นนักแสดงและนางแบบชาวไทย เข้าสู่วงการบันเทิงจากการรับงานงานทางด้านโฆษณาก่อนจากมามีผลงานทางด้านการแสดง และเริ่มเป็นที่รู้จักจากละครเรื่อง *[[เมีย 2018]]* ในบท *พลอยใส*

## ประวัติ
เจณิสตา เกิดเมื่อวันที่ 18 มีนาคม พ.ศ. 2538 ที่จังหวัดตรัง เป็นบุตรสาวของ** [[กรณิศ งามสุคนธ์รัตนา]]** อดีตสมาชิกสภาผู้แทนราษฎรกรุงเทพมหานคร จบการศึกษาระดับมัธยมจากโรงเรียนซางตาครู้สคอนแวนท์ และศึกษาต่อระดับปริญญาตรี ที่วิทยาลัยนานาชาติ มหาวิทยาลัยมหิดล

ใน พ.ศ. 2561 เจนิสมีผลงานสร้างชื่อทำให้คนรู้จักมากขึ้นจากการแสดงละคร เรื่อง *[[เมีย 2018]]* ทางช่องวัน 31

## ผลงาน
### ละครโทรทัศน์ / ซีรีส์

### ภาพยนตร์

### ซิตคอม

### เพลง
* อยากมีเรื่องกันไหม - TJ Project (Tita & Janis) (2564)
### มิวสิควิดิโอ

### คอนเสิร์ตและแฟนมีตติ้ง
* Khemjira Screening EP.8 Presented by iQIYI (2568)
* Khemjira The Golden Time Concert (2569)

## รางวัลและการเสนอชื่อ

## อ้างอิง

## แหล่งข้อมูลอื่น
* 

หมวดหมู่:บุคคลที่เกิดในปี พ.ศ. 2538
หมวดหมู่:บุคคลที่ยังมีชีวิตอยู่
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:บุคคลจากโรงเรียนซางตาครู้สคอนแวนท์
หมวดหมู่:บุคคลจากมหาวิทยาลัยมหิดล
หมวดหมู่:พุทธศาสนิกชนชาวไทย
เอมานูเอลา เซตตี การ์ราโร

**เอมานูเอลา เซตตี การ์ราโร** (; ; 9 ตุลาคม ค.ศ. 1950 – 3 กันยายน ค.ศ. 1982) เป็นพยาบาลชาวอิตาลี และเป็นภรรยาของนายพล การ์โล อัลแบร์โต ดัลลา กีเอซา โดยไม่ถึงสองเดือนหลังจากการแต่งงาน เธอก็ตกเป็นเหยื่อของกลุ่มมาเฟียซิซิลีในการสังหารหมู่ที่วีอาการีนี ซึ่งได้สังหารสามีของเธอและโดเมนีโก รุสโซ ผู้เป็นเจ้าหน้าที่คุ้มกัน

## ชีวิต
เธอเกิดที่บอร์โกเซเซีย ในจังหวัดแวร์เชลลี แคว้นปีเยมอนเต เมื่อ ค.ศ. 1950 ในครอบครัว "ชนชั้นกระฎุมพีที่มีศีลธรรม" ชาวมิลาน ซึ่งเอมานูเอลาได้ดำเนินชีวิตตามพันธกิจมารดาและสำเร็จการศึกษาเป็นพยาบาลอาสาสมัครของกาชาดอิตาลี เธอได้ให้บริการพิเศษที่โรงพยาบาลทหารในมิลานและห้องผ่าตัดของสถาบันศัลยพยาธิวิทยาแห่งมหาวิทยาลัยมิลาน โดยเอมานูเอลามีพี่ชายสองคนคือปาโอโล จูเซปเป ซึ่งเป็นแพทย์ และโจวันนี มารีอา ซึ่งเป็นพ่อค้าผลงานศิลปะ เธอได้กลายเป็นภรรยาของนายพลการาบีนีเอรีและเจ้าเมืองปาแลร์โม การ์โล อัลแบร์โต ดัลลา กีเอซา (ซึ่งเป็นหม้ายตั้งแต่ ค.ศ. 1978) เมื่อวันที่ 10 กรกฎาคม ค.ศ. 1982 หลังจากที่ดัลลา กีเอซา ลังเลใจอยู่หลายครั้งเนื่องจากอายุที่ห่างกัน (30 ปี) และก็สามารถเอาชนะได้ด้วยความมุ่งมั่นของเอมานูเอลาเท่านั้น ส่วนพิธีแต่งงานได้จัดขึ้นอย่างเป็นส่วนตัวในโบสถ์เล็ก ๆ แห่งหนึ่งที่เขตอีวาโน-ฟราเชนา จังหวัดเตรนโต โดยในช่วงไม่กี่เดือนที่เธอใช้ชีวิตอยู่ที่เมืองปาแลร์โม เธอเป็นคนเดียวที่นายพลเจ้าเมืองอยู่เคียงข้าง

## การเสียชีวิต

[thumb|upright=1.2|ศพของเอมานูเอลา เซตตี การ์ราโร และสามีของเธอ [การ์โล อัลแบร์โต ดัลลา กีเอซา ที่ถูกสังหารในรถยนต์]]

ในเย็นวันที่ 3 กันยายน ค.ศ. 1982 เวลา 21:15 น. เอมานูเอลาขับรถยนต์เอาโตบีอันกี อา112 โดยมีสามีของเธอนั่งอยู่ข้าง ๆ จากนั้นได้มีการพบศพของทั้งคู่ถูกยิงหลายนัด โดยที่นายพลโอบกอดเธอไว้เพื่อพยายามปกป้องเธอด้วยร่างกายของเขาเอง จากการวิเคราะห์เหตุการณ์ เธอถูกยิงในเหตุการณ์ยิงจากรถยนต์ที่วิ่งผ่านไป โดยฆาตกรชื่ออันโตนีโอ มาโดเนีย สมาชิกแก๊งมาเฟียกอร์เลโอเนซี ซึ่งยิงเธอและสามีด้วยปืนเอเค-47 จากฝั่งผู้โดยสารของรถบีเอ็มดับเบิลยู 520 ที่ขับโดยกาโลเจโร กันชี และแม้ว่าเธอจะไม่ใช่เหยื่อหญิงคนแรกของมาเฟียในเวลานั้น แต่การเสียชีวิตของเธอได้กระตุ้นให้เกิดการไตร่ตรองถึงวิวัฒนาการของการปฏิบัติของมาเฟีย ซึ่งได้ละทิ้งกฎ "อันทรงเกียรติ" ที่ไม่ฆ่าผู้หญิงไปแล้ว ต่อมา เธอได้รับการฝังเคียงข้างสามีของเธอที่เมืองปาร์มา ส่วนรถอา112 นั้นได้รับการเก็บรักษาไว้ในพิพิธภัณฑ์ประวัติศาสตร์ของเมืองโวเกรา

## สิ่งสืบเนื่อง
เธอได้รับเกียรติให้ได้รับเหรียญทองกิตติคุณจากกาชาดอิตาลี (*Medaglia d'oro al merito della Croce Rossa Italiana*) และเหรียญกิตติคุณด้านสาธารณสุข (*Medaglia al merito della sanità pubblica*) รวมถึงโรงเรียนและสถานพยาบาลหลายแห่งทั่วประเทศอิตาลีได้รับการตั้งชื่อตามเธอ

## อ้างอิง

## แหล่งข้อมูลอื่น
* 

หมวดหมู่:พยาบาลชาวอิตาลี
หมวดหมู่:นางพยาบาลชาวอิตาลี
ยุทธการที่ฟาร์มสตรีมโรลเลอร์

**ยุทธการที่ฟาร์มสตรีมโรลเลอร์** เกิดขึ้นในช่วงสงครามโลกครั้งที่สอง ระหว่างวันที่ 26 กุมภาพันธ์ และ 1 มีนาคม ค.ศ. 1943 ในช่วงการทัพตูนิเซีย ซึ่งฝ่ายสัมพันธมิตรตะวันตกได้เอาชนะฝ่ายอักษะและยุติสงครามในแอฟริกาเหนือ การสู้รบครั้งนี้เป็นผลมาจากความพยายามของเยอรมันที่จะเข้าโจมตีกองทัพบกที่ 1 ของอังกฤษที่กำลังรุกคืบ เพื่อซื้อเวลาสำหรับการเข้าโจมตีต่อกองทัพบกที่ 8 ของอังกฤษ ณ แนวมาเร็ธ (Mareth line) หลังจากการสู้รบเพียงสองวันตามถนนระหว่างเอล อารูสซา (El Aroussa) และเมดเจซ เอล บับ (Majaz al Bab) โดยเฉพาะอย่างยิ่งในตำแหน่งที่รู้จักกันในชื่อว่า "ฟาร์มสตรีมโรลเลอร์" เยอรมันก็ได้ถอนกำลังออกไป

## อ้างอิง

การทัพแอฟกริกาเหนือ
แสบจารชนคนพลิกโลก

***แสบจารชนคนพลิกโลก*** () เป็นภาพยนตร์แนวโลดโผนสุขนาฏกรรมและสงคราม ปี ค.ศ. 2024 กำกับ ร่วมเขียนบท และอำนวยการสร้างโดย กาย ริตชี นำแสดงโดยเฮนรี แควิลล์, ไอซา กอนซาเลซ, อลัน ริทช์สัน, เฮนรี โกลดิง และอเล็กซ์ เพตติเฟอร์ ภาพยนตร์เรื่องนี้สร้างจากหนังสือ *Churchill's Secret Warriors: The Explosive True Story of the Special Forces Desperadoes of WWII* ซึ่งตีพิมพ์ในปี ค.ศ. 2014 ของเดเมียน ลูวิส โดยนำเสนอเรื่องราวในลักษณะที่มีการดัดแปลงเนื้อหาอย่างมากเกี่ยวกับบทบาทของฝ่ายบริหารปฏิบัติการพิเศษภายใต้การนำของวินสตัน เชอร์ชิลในปฏิบัติการโพสต์มาสเตอร์ (Operation Postmaster)

*แสบจารชนคนพลิกโลก* จัดฉายรอบปฐมทัศน์เมื่อวันที่ 13 เมษายน ค.ศ. 2024 ในนครนิวยอร์ก และเข้าฉายในสหรัฐอเมริกาเมื่อวันที่ 19 เมษายน ค.ศ. 2024

## โครงเรื่อง
ปลายปี ค.ศ. 1941 ระหว่างสงครามโลกครั้งที่สอง สหราชอาณาจักรพยายามต่อสู้เพื่อหยุดยั้งความพยายามของนาซีเยอรมนีในการยึดครองยุโรป โดยลอนดอนถูกกองทัพอากาศเยอรมัน (ลุฟท์วัฟเฟอ) ทิ้งระเบิดเป็นประจำ และเรือที่บรรทุกเสบียงและความช่วยเหลือต่าง ๆ ถูกเรือดำน้ำเยอรมันจมอย่างต่อเนื่อง พลจัตวาโคลิน กับบินส์ เริ่มปฏิบัติการโพสต์มาสเตอร์ ซึ่งเป็นปฏิบัติการลับเพื่อก่อวินาศกรรมและขัดขวางการส่งเสบียงของเรืออู (U-boat) เรือดำน้ำของเยอรมันบนเกาะเฟอร์นันโด โปที่อยู่ภายใต้การควบคุมของสเปน เจ้าหน้าที่ SOE มาร์จอรี สจวร์ต และ ริชาร์ด เฮรอน ออกเดินทางโดยรถไฟ ขณะเดียวกัน กับบินส์จึงว่าจ้างกัส มาร์ช-ฟิลลิปส์ เพื่อจัดตั้งทีมภาคพื้นดินในการทำลายดุคเชสซา ดาออสตา เรือบรรทุกเสบียงของอิตาลีและเรือเล็กลากจูงอีกสองลำ

กัส และพันธมิตรของเขา ได้แก่เฮนรี เฮย์ส, เฟรดดี อัลวาเรซ และแอนเดอร์ส ลาสเซน เจ้าหน้าที่กองทัพเดนมาร์ก ออกเดินทางไปยังเกาะเฟอร์นันโด โป ด้วยเรือตกปลาของสวีเดนชื่อ Maid of Honor

## กระแสตอบรับ
### บ็อกซ์ออฟฟิศ
ในสหรัฐอเมริกา แสบจารชนคนพลิกโลก เข้าฉายพร้อมกับอบิเกลและสปาย × แฟมิลี โค้ด ไวท์ โดยคาดว่าจะทำรายได้ระหว่าง 5–8 ล้านดอลลาร์จากโรงภาพยนตร์ 2,845 แห่งในสุดสัปดาห์เปิดตัว ภาพยนตร์ทำรายได้ 3.7 ล้านดอลลาร์ในวันแรกของการฉาย โดยรวมรายได้ 1.45 ล้านดอลลาร์จากรอบพรีวิวด้วย

## อ้างอิง

## แหล่งข้อมูลอื่น
* 
* 
* 

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ภาษาอังกฤษในคริสต์ทศวรรษ 2020
หมวดหมู่:ภาพยนตร์ที่กำกับโดย กาย ริตชี
หมวดหมู่:ภาพยนตร์ที่อำนวยการสร้างโดย เจอร์รี บรัคไฮเมอร์
หมวดหมู่:ภาพยนตร์อเมริกันในคริสต์ทศวรรษ 2020
หมวดหมู่:ภาพยนตร์อเมริกันที่ออกฉายในปี พ.ศ. 2567
หมวดหมู่:ภาพยนตร์ตลกโลดโผนอเมริกัน
หมวดหมู่:ภาพยนตร์โลดโผนที่สร้างจากเหตุการณ์จริง
หมวดหมู่:ภาพยนตร์อังกฤษที่สร้างจากเหตุการณ์จริง
พิพิธภัณฑ์อนันต์ชัยไทยโบท

**พิพิธภัณฑ์อนันต์ชัยไทยโบท**  เป็นพิพิธภัณฑ์ที่นำเสนอเกี่ยวกับเรือไทยโบราณ ตั้งอยู่ในพื้นที่ของโครงการอัมพวา ชัยพัฒนานุรักษ์ บริเวณตลาดน้ำอัมพวา ตำบลอัมพวา อำเภออัมพวา จังหวัดสมุทรสงคราม

## ประวัติ
พิพิธภัณฑ์อนันต์ชัยไทยโบทก่อตั้งโดยอนันต์ชัย ชุนนิตินันท์ สถาปนิกและอาจารย์พิเศษที่วิทยาลัยเทคโนโลยีและอุตสาหกรรมการต่อเรือพระนครศรีอยุธยาและมหาวิทยาลัยเทคโนโลยีพระจอมเกล้าพระนครเหนือ จุดเริ่มต้นของการก่อตั้งพิพิธภัณฑ์มาจากการประกอบเรือจำลองซึ่งเป็นงานอดิเรกของอนันต์ชัย พิพิธภัณฑ์ก่อตั้งเมื่อ พ.ศ. 2550 โดยตั้งอยู่ที่ชั้นล่างของบ้านพักของอนันต์ชัยที่หมู่บ้านสุชา ซอยเพชรเกษม 112 แขวงหนองค้างพลู เขตหนองแขม กรุงเทพมหานคร นอกจากนี้ในบางโอกาส พิพิธภัณฑ์ได้นำนิทรรศการไปจัดแสดงนอกสถานที่ รวมถึงเคยจัดแสดงที่อาคารชัยพัฒนานุรักษ์ในบริเวณตลาดน้ำอัมพวา จังหวัดสมุทรสงครามเมื่อต้น พ.ศ. 2553 

ราว พ.ศ. 2557 พิพิธภัณฑ์อนันต์ชัยไทยโบทย้ายที่ทำการจากบ้านพักของอนันต์ชัยในเขตหนองแขมมาตั้งอยู่ภายในพื้นที่โครงการอัมพวา ชัยพัฒนานุรักษ์ บริเวณตลาดน้ำอัมพวา

## ส่วนจัดแสดง
พิพิธภัณฑ์อนันต์ชัยไทยโบทแบ่งส่วนจัดแสดงเป็น 4 ส่วน:
# วิวัฒนาการเรือไทย: จัดแสดงเกี่ยวกับวิวัฒนาการของเรือไทยในยุคแรก ๆ ให้ข้อมูลเกี่ยวกับชนิดของไม้ที่ใช้ทำเรือ
# ขั้นตอนการสร้างเรือขุด: จัดแสดงเรือจำลองทำจากไม้สัก แสดงขั้นตอนวิธีการทำเรือขุด ตั้งแต่การเลือกไม้ซุงไปจนเสร็จสมบูรณ์เป็นตัวเรือ 
# เรือไทยพื้นบ้าน: จัดแสดงภาพและแบบจำลองของเรือไทยโบราณรวม 20 รูปแบบ เช่น เรือเข็ม เรือมาดประทุน เรือชะล่า เรือกระแชง เรือข้างกระดาน เรือเอี้ยมจุ๊น เรือผีหลอก เรือบด เป็นต้น 
# วิถีชีวิตชาวน้ำ: จัดแสดงแบบจำลองของชุมชนชาวน้ำ ได้รับแรงบันดาลใจจากการดูภาพเก่าและหอจดหมายเหตุ

## อ้างอิง

## แหล่งข้อมูลอื่น
* 
* พิพิธภัณฑ์อนันต์ชัยไทยโบท ที่เว็บไซต์มิวเซียมไทยแลนด์
* พิพิธภัณฑ์อนันต์ชัยไทยโบท ที่เว็บไซต์ฐานข้อมูลพิพิธภัณฑ์ในประเทศไทย ศูนย์มานุษยวิทยาสิรินธร

อนันต์ชัยไทยโบท
อนันต์ชัยไทยโบท
หมวดหมู่:สิ่งก่อสร้างในอำเภออัมพวา
หมวดหมู่:ก่อตั้งในประเทศไทยในปี พ.ศ. 2550
หมวดหมู่:เรือไทย
ยุทธการที่เมดนีน

**ยุทธการที่เมดนีน** (**ปฏิบัติการกาปรี**, Unternehmen Capri [Operation Capri]) เป็นการโจมตีเพื่อขัดขวางการรุกของฝ่ายอักษะที่เมืองเมดนีนในตูนิเซีย เมื่อวันที่ 6 มีนาคม ค.ศ. 1943 ปฏิบัติการนี้มีจุดประสงค์เพื่อชะลอการโจมตีของกองทัพที่ 8 ของอังกฤษต่อแนวมาเร็ธ ฝ่ายอังกฤษได้รับการเตือนล่วงหน้าจากการถอดรหัสการสื่อสารไร้สายของเยอรมันด้วยระบบอัลตร้า(Ultra) และได้ส่งกำลังเสริมอย่างเร่งด่วนจากตริโปลีและเบงกาซี ก่อนที่ฝ่ายอักษะจะเข้าโจมตี ซึ่งการโจมตีครั้งนั้นก็ได้ล้มเหลวอย่างสิ้นเชิง พลเอก แอร์วีน ร็อมเมิล ผู้บัญชาการแห่งกองทัพกลุ่มแอฟริกา (Heeresgruppe Afrika) ไม่สามารถสูญเสียกำลังพลที่จำเป็นสำหรับการป้องกันแนวมาเร็ธได้ และความพยายามดังกล่าวจึงถูกยกเลิกในตอนพลบค่ำของวันนั้น

ในช่วงกลางคืน กองทัพที่แปดได้เฝ้าระวังความเป็นไปได้ที่ฝ่ายอักษะจะเข้าโจมตีอีกครั้ง และส่งหน่วยลาดตระเวนไปเฝ้าระวังและรื้อถอนซากรถถังฝ่ายอักษะที่ถูกทำลาย ในช่วงกลางวัน ลุฟท์วัฟเฟอและเรเจีย แอโรนอติกา(กองทัพอากาศหลวงอิตาลี) ได้พยายามอย่างเต็มที่แต่ก็แทบไม่มีผลต่อระบบป้องกันภัยทางอากาศของฝ่ายสัมพันธมิตรและกองทัพอากาศทะเลทราย(Desert Air Force, **DAF**) ในวันที่ 7 มีนาคม กองกำลังฝ่ายอักษะได้เริ่มถอนกำลังไปทางเหนือสู่แนวมาเร็ธ การไล่ล่าของกองทัพที่ 8 ได้ชะลอตัวเนื่องจากฝนตก ยุทธการที่เมดนีนเป็นการสู้รบครั้งสุดท้ายที่ร็อมเมิลได้บัญชาการในการทัพแอฟริกาเหนือ ก่อนที่เขาจะเดินทางกลับไปยังยุโรปอย่างถาวรในเวลาต่อมา

การทัพแอฟกริกาเหนือ
หมวดหมู่:แอร์วีน ร็อมเมิล
หมวดหมู่:เบอร์นาร์ด มอนต์โกเมอรี
ยุทธการที่เอล เกตาร์

**ยุทธการที่เอล เกตาร์** เกิดขึ้นในการทัพตูนิเซียในสงครามโลกครั้งที่สอง การสู้รบระหว่างส่วนที่หลงเหลือของกองทัพกลุ่มแอฟริกาภายใต้การนำของพลเอก ฮันส์-เยือร์เกิน ฟ็อน อาร์นิม พร้อมกับกองทัพบกที่ 1 ของอิตาลีภายใต้การนำโดย โจวันนี เมสเซ และกองทัพน้อยที่ 2 ของสหรัฐภายใต้การนำโดยพลโท จอร์จ แพตตัน ในภาคกลางตอนใต้ของตูนิเซีย นี่เป็นการรบครั้งแรกที่กองกำลังสหรัฐสามารถเอาชนะหน่วยรถถังของเยอรมันที่เปี่ยมไปด้วยประสบการณ์ แต่ผลที่ตามมาหลังจากการสู้รบนั้นไม่อาจหาข้อสรุปที่แน่ชัด

## อ้างอิง

การทัพแอฟกริกาเหนือ
กีฬาแบดมินตันในซีเกมส์ 2025

การแข่งขันกีฬา**[[แบดมินตัน]]**ใน**[[ซีเกมส์ 2025]]** จะจัดขึ้นที่ยิมเนเซียม 4 มหาวิทยาลัยธรรมศาสตร์ ศูนย์รังสิต จังหวัดปทุมธานี ประเทศไทย ระหว่างวันที่ 7 ถึง 14 ธันวาคม พ.ศ. 2568 โดยมีการแข่งขันทั้งหมด 7 รายการ แบ่งเป็นประเภทเดี่ยว 2 รายการ ประเภทคู่ 3 รายการ และประเภททีม 2 รายการ

## ตารางเหรียญรางวัล

## ผู้ได้รับเหรียญรางวัล

## อ้างอิง

แบดมินตัน
2568
หมวดหมู่:แบดมินตันในปี พ.ศ. 2568
กีฬาเบสบอลในซีเกมส์ 2025

การแข่งขันกีฬา**[[เบสบอล]]**ใน**[[ซีเกมส์ 2025]]** ที่ประเทศไทย จะจัดขึ้นที่ศูนย์กีฬาเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ 60 พรรษา จังหวัดปทุมธานี ระหว่างวันที่ 5 ถึง 14 ธันวาคม พ.ศ. 2568

นอกเหนือจากการแข่งขันเบสบอลชายตามปกติแล้ว ยังจะมีการแข่งขันเบสบอลแบบผสมชายหญิงเป็นครั้งแรกในประวัติศาสตร์ซีเกมส์อีกด้วย

ประเทศฟิลิปปินส์คว้าแชมป์เบสบอลชายเป็นสมัยที่ 4 ส่วนประเทศไทยเป็นแชมป์เบสบอล 5 ครั้งแรกในประวัติศาสตร์ซีเกมส์

## ประเทศที่เข้าร่วม
} ||  ||   
|-
| style="text-align:left;" |||   ||  
|-
| style="text-align:left;" |||   ||  
|-
| style="text-align:left;" |||   ||  
|- 
| style="text-align:left;" |||  ||  
|-
| style="text-align:left;" |||  ||  
|-
| style="text-align:left;" |||  ||   
|-
!รวม: 7 ประเทศ !! 7 !! 4 
|}

## กำหนดการแข่งขัน
ด้านล่างนี้เป็นตารางการแข่งขันกีฬาเบสบอล:

## ผู้ได้รับเหรียญรางวัล

## เบสบอลชาย
### รอบเปิดสนาม

----

----

----

----

----

----

### รอบชิงเหรียญ
#### นัดชิงเหรียญทองแดง

#### นัดชิงเหรียญทอง

## เบสบอล 5
### รอบเปิดสนาม

-----

-----

### รอบชิงเหรียญ
#### นัดชิงเหรียญทองแดง

#### นัดชิงเหรียญทอง

## อ้างอิง

หมวดหมู่:กีฬาในซีเกมส์ 2025
ซีเกมส์
หมวดหมู่:กีฬาเบสบอลในซีเกมส์
GAM-10X

**GAM-10X** เป็นตระกูลอาวุธปล่อยต่อต้านรถถังแบบยิงแล้วลืม (fire-and-forget) ที่ใช้ระบบนำวิถีด้วยอินฟราเรด ผลิตและส่งออกโดยบริษัทโพลีเทคโนโลยี (; &thinsp;) จากประเทศจีน อาวุธปล่อยตระกูลนี้เปิดตัวครั้งแรกในปี พ.ศ. 2559 และมีหลายรุ่นย่อย ได้แก่ GAM-100, GAM-101 และ GAM-102

## การออกแบบ
GAM-100 เป็นอาวุธปล่อยขนาดเล็กพิสัยทำการสั้น มีระยะทำการ 200–2,500 เมตร (660–8,200 ฟุต) น้ำหนัก 13 กิโลกรัม (29 ปอนด์) และความยาว 1,200 มิลลิเมตร (47 นิ้ว) อาวุธปล่อยนี้ได้รับการออกแบบสำหรับการปฏิบัติการของทหารราบโดยการยิงประทับบ่า มีกลไกการยิงแบบนุ่มนวล ระบบค้นหาเป้าหมายด้วยอินฟราเรด (IR) ความเร็วปากกระบอกปืน 170 เมตร/วินาที (560 ฟุต/วินาที) วิถีการยิงแบบโจมตีจากด้านบน และค่าการเจาะทะลุ 800 มิลลิเมตร (31 นิ้ว) ระบบทั้งหมดมีน้ำหนักน้อยกว่า 20 กิโลกรัม (44 ปอนด์) และถือเป็นทางเลือกที่เบากว่าและราคาถูกกว่าอาวุธปล่อย HJ-12 ที่ประจำการในกองทัพปลดปล่อยประชาชนของประเทศจีน

### รุ่นต่าง&thinsp;ๆ
GAM-101 เป็นรุ่นอากาศสู่ผิวพื้นของ GAM-100 สำหรับติดตั้งบนโดรน

GAM-102 เป็นรุ่นที่ใหญ่กว่าของ GAM-100 สำหรับติดตั้งบนโครงสร้างพื้นฐานของยานพาหนะ GAM-102 มีค่าการเจาะทะลุเพิ่มขึ้นเป็น 1,000 มิลลิเมตร (39 นิ้ว) ระยะทำการ 4,000 เมตร (13,000 ฟุต) และสามารถยิงได้จากยานพาหนะหรือระบบยิงแบบท่อที่รองรับด้วยขาตั้งสามขา GAM-102LR เป็นรุ่นย่อยของ GAM-102 ที่มีระยะทำการเพิ่มขึ้น ในปี พ.ศ. 2561 ระบบต่อต้านรถถังที่มีอาวุธปล่อย GAM-102 เครื่องรับรู้ด้วยแสง และโครงรถยนต์รุ่นตงเฟิงเหมิ่งชื่อ (&thinsp;) ได้ถูกนำมาจัดแสดงในงานจูไห่แอร์โชว์ ()

## ประวัติการปฏิบัติการ
ในช่วงวิกฤตการณ์ชายแดนไทย–กัมพูชา พ.ศ. 2568 กองทัพไทยยึดระบบอาวุธปล่อยนำวิถีต่อต้านรถถัง GAM-102 หลายระบบจากกองทัพกัมพูชาระหว่างการสู้รบใกล้เนิน 677

## ผู้ปฏิบัติการ
* : ทหารกัมพูชาได้ทิ้ง GAM-102 ไว้จำนวนมากระหว่างการสู้รบบริเวณชายแดนไทย–กัมพูชา ใน พ.ศ. 2568
* : ถือครอง GAM-102 ที่ยึดมาได้จากกองทัพกัมพูชา

## หมายเหตุ

## อ้างอิง

หมวดหมู่:อาวุธยิงแล้วลืม
หมวดหมู่:อาวุธปล่อยนำวิถีต่อต้านรถถังของจีน
หมวดหมู่:ยุทโธปกรณ์ที่เปิดตัวในคริสต์ทศวรรษ 2010
หมวดหมู่:อาวุธปล่อยอากาศสู่ผิวพื้น
มวยสากลชิงแชมป์โลก (เวิลด์บ็อกซิง)

**มวยสากลชิงแชมป์โลก** หรือ **เวิลด์บ็อกซิงแชมเปียนชิพส์** เป็นการแข่งขันมวยสากลสมัครเล่นที่จัดโดยเวิลด์บ็อกซิง ซึ่งเป็นองค์กรกำกับดูแลกีฬามวยที่ได้รับการยอมรับจากคณะกรรมการโอลิมปิกสากล

การแข่งขันนี้จัดขึ้นเพื่อค้นหาแชมป์โลกชั้นนำนอกเหนือจากการดูแลของสมาคมมวยสากลนานาชาติ (IBA) ซึ่งเป็นองค์กรกำกับดูแลกีฬามวยก่อนหน้านี้ที่สูญเสียการรับรองจาก IOC ไปแล้ว มวยสากลชิงแชมป์โลกชายและหญิงของ IBA ซึ่งก่อนหน้านี้เคยค้นหาแชมป์โลกที่ได้รับการยอมรับเพียงรายการเดียวในกีฬามวยสมัครเล่น ยังคงจัดโดย IBA ทุกสองปีโดยไม่ได้รับการรับรองจาก IOC

การแข่งขันครั้งแรกของรายการใหม่นี้จัดขึ้นที่ลิเวอร์พูลอารีน่า ในเมืองลิเวอร์พูล ประเทศอังกฤษ ในปี 2025 คาดว่าการแข่งขันมวยสากลสมัครเล่นชิงแชมป์โลกครั้งใหม่ในอนาคตจะเป็นส่วนหนึ่งของกระบวนการคัดเลือกสำหรับการแข่งขันมวยสากลสมัครเล่นในกีฬาโอลิมปิกปี 2028 และปีต่อๆ ไป

## ครั้งที่จัดการแข่งขัน

## ตารางสรุปเหรียญรางวัล

## ดูเพิ่ม
* เวิลด์บ็อกซิง
* เวิลด์บ็อกซิงคัพ
* มวยสากลชิงแชมป์โลกอายุไม่เกิน 19 ปี

## อ้างอิง


หมวดหมู่:มวยสากลชิงแชมป์โลก
หมวดหมู่:การแข่งขันของเวิลด์บ็อกซิง
หมวดหมู่:การแข่งขันกีฬาที่ก่อตั้งในปี พ.ศ. 2568
สนามกีฬาเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ 60 พรรษา

**สนามกีฬาเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ 60 พรรษา** เป็นสนามกีฬาอเนกประสงค์ในอำเภอธัญบุรี จังหวัดปทุมธานี ประเทศไทย

สนามกีฬาแห่งนี้สร้างขึ้นเนื่องในโอกาสวันคล้ายวันพระราชสมภพครบ 60 ปี ของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดยส่วนใหญ่ใช้สำหรับการแข่งขันฟุตบอล และเคยเป็นสนามเหย้าของสโมสรฟุตบอลนครศรีฯ ยูไนเต็ด ทีมในดิวิชั่น 3 ของไทย สนามกีฬามีความจุ 5,000 ที่นั่ง อยู่ภายใต้การดูแลและบริหารจัดการของภาควิชาวิทยาศาสตร์การกีฬา คณะวิทยาศาสตร์และเทคโนโลยี มหาวิทยาลัยเทคโนโลยีราชมงคลธัญบุรี นอกจากนี้ มหาวิทยาลัยยังมีสนามกีฬาอีกแห่งหนึ่ง คือ สนามกีฬากลาง มหาวิทยาลัยเทคโนโลยีราชมงคลธัญบุรี

## อ้างอิง

หมวดหมู่:สนามฟุตบอลในประเทศไทย
หมวดหมู่:สนามฟุตบอลไทยลีก
หมวดหมู่:สนามกีฬาในจังหวัดปทุมธานี
หมวดหมู่:สิ่งก่อสร้างในอำเภอธัญบุรี
หมวดหมู่:สโมสรฟุตบอลบีจี ปทุม ยูไนเต็ด
หมวดหมู่:สโมสรฟุตบอลนครศรีฯ ยูไนเต็ด
กีฬายูโดในซีเกมส์ 2025

การแข่งขันกีฬา**[[ยูโด]]**ใน**[[ซีเกมส์ 2025]]** จัดขึ้นที่หอประชุมราชมงคล มหาวิทยาลัยเทคโนโลยีราชมงคลธัญบุรี อำเภอคลองหลวง จังหวัดปทุมธานี ระหว่างวันที่ 11 ถึง 14 ธันวาคม พ.ศ. 2568

## ตารางเหรียญรางวัล

## ผู้ได้รับเหรียญรางวัล
### ประเภทท่าทุ่มมาตรฐาน

### ประเภทต่อสู้ชาย

### ประเภทต่อสู้หญิง

### ประเภทผสม

## อ้างอิง

ยูโด
2025
เมืองหลวงทางวัฒนธรรมของอเมริกา

องค์การนอกภาครัฐเมืองหลวงทางวัฒนธรรมของอเมริกาเลือกเมืองหรือรัฐหนึ่งในทวีปอเมริกาทุกปี เพื่อให้เป็น**เมืองหลวงทางวัฒนธรรมของอเมริกา**เป็นเวลาหนึ่งปี ผู้นำองค์กรอ้างว่าโครงการริเริ่มนี้มีพื้นฐานมาจากโครงการเมืองหลวงทางวัฒนธรรมของยุโรปอย่างใกล้ชิด โดยได้รับการสนับสนุนจากองค์การนานารัฐอเมริกัน แต่ทางองค์การนานารัฐอเมริกันไม่ได้มีส่วนร่วมในกระบวนการคัดเลือก

องค์กรนี้ก่อตั้งขึ้นใน ค.ศ. 1998 โดยมีวัตถุประสงค์เพื่อสร้างความตระหนักรู้เกี่ยวกับวัฒนธรรมในทวีปอเมริกาและส่งเสริมเมืองที่ได้รับเลือกให้เป็นเมืองหลวงทางวัฒนธรรมประจำปี เมืองที่ได้รับเลือกจะได้รับการประชาสัมพันธ์ทางสถานีโทรทัศน์อันเตนา 3 และ Discovery network

ในขณะที่องค์การนอกภาครัฐอ้างว่าการระบุดังกล่าว "มีจุดมุ่งหมายไปยังประเทศในทวีปอเมริกาทั้งหมด"  สถานที่ทั้ง 26 แห่ง (รวม 2 แห่งใน ค.ศ. 2003) ที่ได้รับการกำหนดให้เป็นเมืองหลวงทางวัฒนธรรมของอเมริกา ได้รับการคัดเลือกมาจากละตินอเมริกาและแคริบเบียนเท่านั้น นอกจากนี้ การกำหนดสถานะดังกล่าวยังเน้นไปที่เม็กซิโกมากขึ้นเรื่อย ๆ ซึ่งเม็กซิโกครองความเป็นผู้นำในโครงการนี้มาตั้งแต่ ค.ศ. 2014 โดยได้รับการกำหนดสถานะดังกล่าวถึง 6 ครั้งในช่วง 11 ปี ตั้งแต่ ค.ศ. 2014 ถึง 2024

## รายชื่อเมืองหลวงทางวัฒนธรรมของอเมริกา

## ดูเพิ่ม

* 
* 

## อ้างอิง

## แหล่งข้อมูลอื่น
* 

หมวดหมู่:วัฒนธรรมทวีปอเมริกา
หมวดหมู่:เมืองหลวงทางวัฒนธรรม
คูมี

**คูมี** () เป็นนครที่ใหญ่เป็นอันดับสองและมีประชากรหนาแน่นที่สุดในจังหวัดคย็องซังเหนือ ประเทศเกาหลีใต้ ตั้งอยู่ริมแม่น้ำนักดง กึ่งกลางระหว่างเมืองแทกูและเมืองคิมช็อนและมีทางด่วนคย็องบูและทางรถไฟสายคย็องบูซึ่งเป็นเส้นทางคมนาคมหลักของประเทศ

เมืองนี้เป็นศูนย์กลางอุตสาหกรรมของประเทศ โดยมีบริษัทหลายแห่ง รวมถึง ซัมซุง อีเลคทรอนิคส์, แอลจี อีเลคทรอนิคส์ และแอลจี ดิสเพลย์ ที่มีโรงงานผลิตและศูนย์วิจัยและพัฒนาตั้งอยู่ที่นี่

อุตสาหกรรมหลัก ได้แก่ การผลิตอุปกรณ์อิเล็กทรอนิกส์และไอที เช่น สมาร์ทโฟน แท็บเล็ต อุปกรณ์เครือข่าย 5 จี และ 6 จี เซมิคอนดักเตอร์ จอ OLED และจอแสดงผลอื่น ๆ เส้นใยคาร์บอเนต ยาง พลาสติก และผลิตภัณฑ์โลหะ ในเมืองคูมีมีบริษัท 1,772 แห่ง มีการจ้างพนักงานกว่า 80,000 คน ซึ่งถือเป็นอุตสาหกรรมขนาดใหญ่ที่สุดในเกาหลี ในปี  2009 เมืองนี้ส่งออกสินค้ามากที่สุดในประเทศ และมีสัดส่วนการเกินดุลการค้าของเกาหลีใต้ถึง 96.9% ในช่วงปี 2000 ถึง 2009

## ภูมิอากาศ

## อ้างอิง

## แหล่งข้อมูลอื่น

*City government website (Korean)
*City government website (Chinese)
*City government website (English)

หมวดหมู่:นครในจังหวัดคย็องซังเหนือ
กีฬาอีสปอร์ตในซีเกมส์ 2025

**[[อีสปอร์ต|กีฬาอีสปอร์ต]]** เป็นหนึ่งในชนิดกีฬาที่ได้รับการบรรจุในมหกรรมกีฬาซีเกมส์ 2025 ที่ประเทศไทย โดยมีการชิงชัยเหรียญรางวัลทั้งหมด 6 รายการ จากวิดีโอเกม 4 เกม

นอกจากนี้ ยังมีการจัดการแข่งขันกีฬาสาธิตในเกม *แมจิกเชส: โกโก* (Magic Chess: Go Go) และ *ออดิชั่น เน็กซ์ เลเวล* (Audition Next Level) อีกด้วย

## สรุปเหรียญรางวัล
### รายการปกติ

### รายการสาธิต

## ตารางเหรียญรางวัล

## ข้อวิจารณ์
### กรณีทุจริตในอารีนาออฟเวเลอร์ทีมหญิง
ในการแข่งขันกีฬาอีสปอร์ต ซีเกมส์ 2025 ได้เกิดข้อวิจารณ์อย่างรุนแรงเกี่ยวกับความโปร่งใสและจริยธรรมของนักกีฬา โดยเฉพาะกรณีของณภัทร วราสินธ์ หรือชื่อในวงการคือ "Tokyogurl" นักกีฬาเกม *[[อารีนาออฟเวเลอร์]]* (RoV) ทีมหญิงทีมชาติไทย ซึ่งถูกตรวจพบว่ากระทำผิดกติกาในระหว่างการแข่งขันที่พบกับทีมชาติเวียดนาม จากการตรวจสอบของฝ่ายเทคนิคและคณะกรรมการจัดการแข่งขัน พบว่า มีการละเมิดกฎการแข่งขันด้วย "การใช้ซอฟต์แวร์หรือฮาร์ดแวร์ที่ไม่ได้รับอนุญาต" เพื่อเอื้อประโยชน์ในการแข่ง (Third-party software) รวมถึงมีข้อครหาเรื่องการให้ผู้อื่นเล่นแทน (Smurfing/Mirroring) ในระหว่างการถ่ายทอดสด นอกจากนี้ ยังปรากฏภาพพฤติกรรมที่ไม่เหมาะสมของนักกีฬาที่มีการแสดงการชูนิ้วกลางใส่กล้องถ่ายทอดสด ซึ่งสร้างความไม่พอใจให้กับผู้ชมและส่งผลเสียต่อภาพลักษณ์ของวงการอีสปอร์ตไทยอย่างมาก

ภายหลังเหตุการณ์ดังกล่าว สมาคมกีฬาอีสปอร์ตแห่งประเทศไทย (TESF) ได้ออกแถลงการณ์แสดงความรับผิดชอบด้วยการประกาศถอนทีมเกม RoV หญิงไทยออกจากการแข่งขันซีเกมส์ 2025 ทั้งทีม ขณะที่ต้นสังกัดอย่างสโมสรทาลอน อีสปอร์ต (Talon Esports) ได้ประกาศยกเลิกสัญญากับนักกีฬาทันที และทางผู้ให้บริการเกม *การีนา* (Garena) ได้มีคำสั่งลงโทษแบนตลอดชีวิต (Lifetime Ban) โดยห้ามยุ่งเกี่ยวกับการแข่งขันทุกรายการ

## อ้างอิง

หมวดหมู่:กีฬาในซีเกมส์ 2025
หมวดหมู่:กีฬาอีสปอร์ตในซีเกมส์
หมวดหมู่:อีสปอร์ตในปี พ.ศ. 2568
ตำบลหนองตีนนก

**หนองตีนนก** เป็นตำบลในอำเภอบ้านโพธิ์ จังหวัดฉะเชิงเทรา ปัจจุบันอยู่ในความดูแลของอยู่ในเขตองค์การบริหารส่วนตำบลหนองตีนนกตั้งแต่ พ.ศ. 2539 เป็นที่ตั้งของสถานีรถไฟดอนสีนนท์ ในเส้นทางรถไฟสายตะวันออก ซึ่งเป็นสถานีเดียวในเขตอำเภอ 

## ที่ตั้งและอาณาเขต
ตำบลหนองตีนนกมีอาณาเขตติดต่อกับเขตการปกครองข้างเคียง ดังนี้

* **ทิศเหนือ** ติดต่อกับตำบลหนองบัว
* **ทิศตะวันออก** ติดต่อกับตำบลสิบเอ็ดศอก
* **ทิศใต้** ติดต่อกับตำบลท่าข้าม (อำเภอพนัสนิคม จังหวัดชลบุรี) และตำบลโคกขี้หนอน ตำบลเกาะลอย (อำเภอพานทอง จังหวัดชลบุรี)
* **ทิศตะวันตก** ติดต่อกับตำบลบางซ่อน ตำบลคลองบ้านโพธิ์ และตำบลบ้านโพธิ์
## ประวัติ
หนองตีนนกเดิมเป็นตำบลของเมืองฉะเชิงเทรา มณฑลปราจีนบุรี พื้นที่เดิมมีสภาพเป็นหนองบึงมากมาย ฤดูฝนมีท่วมขังเต็มหนองบึง ฤดูแล้งน้ำแห้ง บรรดานกกาลงมาหากุ้ง ปู ปลากิน เวลาที่ดินแห้งจะพบรอยเท้าเป็นจํานวนมากและประชาชนจะพากันมาตีนกในหนองบึง จึงเรียกว่า หนองตีนก และเปลี่ยนเป็น *หนองตีนนก*

พ.ศ. 2446 ทางจังหวัดฉะเชิงเทราได้แยกตำบลหนองตีนนกมาเป็นส่วนหนึ่งของอำเภอบ้านโพธิ์****** ก่อนที่ปี พ.ศ. 2485 เกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทยจึงยุบตำบลหนองตีนนกรวมเข้ากับตำบลบ้านโพธิ์เพื่อเป็นการประหยัดงบประมาณ ต่อมาปี พ.ศ. 2490 ได้แยกพื้นที่ 5 หมู่บ้าน ได้แก่ หมู่ 2 บ้านข้างวัดอินทาราม, หมู่ 5 บ้านตลาดหนองตีนนก, หมู่ 6 บ้านคู้เตาอิฐ, หมู่ 7 บ้านชวดล่างหัวไผ่ และหมู่ 8 บ้านโรงหลวง แยกตั้งเป็น ตำบลหนองตีนนก ดังเดิม

## การแบ่งเขตการปกครอง

### การปกครองส่วนภูมิภาค
ตำบลหนองตีนนกแบ่งพื้นที่การปกครองออกเป็น 5 หมู่บ้าน ได้แก่
* **หมู่ที่ 1** บ้านข้างวัดอินทาราม
* **หมู่ที่ 2** บ้านคู้เตาอิฐ
* **หมู่ที่ 3** บ้านโรงหลวง
* **หมู่ที่ 4** บ้านชวดล่างหัวไผ่
* **หมู่ที่ 5** บ้านตลาดหนองตีนนก

## อ้างอิง

หนองตีนนก
หนองตีนนก
หมวดหมู่:อำเภอบ้านโพธิ์
ยุทธการที่แนวมาเร็ธ

**ยุทธการที่แนวมาเร็ธ** หรือ **ยุทธการที่มาเร็ธ** เป็นการโจมตีในสงครามโลกครั้งที่สองโดยกองทัพที่ 8 ของอังกฤษ (พลเอก เบอร์นาร์ด มอนต์โกเมอรี) ในตูนิเซีย ต่อแนวมาเร็ธซึ่งกองทัพที่ 1 ของอิตาลี-เยอรมัน(พลเอก โจวันนี เมสเซ) ตั้งรับอยู่ นี่เป็นปฏิบัติการใหญ่ครั้งแรกของกองทัพที่ 8 นับตั้งแต่ยุทธการที่อัลอะละมัยน์ครั้งที่สอง 4+1⁄2 เดือนแรก เมื่อวันที่ 19 มีนาคม ค.ศ. 1943 ปฏิบัติการนักมวย (Operation Pugilist) การโจมตีครั้งแรกของอังกฤษ สามารถสร้างฐานทัพที่มั่นไว้ได้แต่ความพยายามที่จะตีฝ่าแนวได้ถูกสกัดกั้นไว้ด้วยการโจมตีตอบโต้กลับของฝ่ายอักษะ ปฏิบัติการนักมวยได้กำหนดเส้นทางโจมตีทางเลือก และวางแผนด้วยปฏิบัติการซูเปอร์ชารจ์ 2 (Operation Supercharge II) ซึ่งเป็นการโจมตีโอบล้อมผ่านช่องเขาเทบากา (Tebaga Gap) มอนต์โกเมอรีได้เสริมกำลังในการเข้าโจมตีโอบล้อม ซึ่งระหว่างวันที่ 26 ถึง 31 มีนาคม ทำให้กองทัพที่ 1 ต้องล่าถอยไปยังวาดีอคาริต (Wadi Akarit) ซึ่งอยู่ห่างออกไปอีก 40 ไมล์ (64 กิโลเมตร) ในตูนิเซีย

## อ้างอิง

การทัพแอฟกริกาเหนือ
หมวดหมู่:เบอร์นาร์ด มอนต์โกเมอรี
ยุทธการฝ่ารหัสทมิฬ

***ยุทธการฝ่ารหัสทมิฬ*** () เป็นภาพยนตร์สงครามปี ค.ศ. 2001 กำกับและอำนวยการสร้างโดยริดลีย์ สกอต โดยอำนวยการสร้างร่วมกับเจอร์รี บรักไฮเมอร์ จากบทภาพยนตร์ที่เขียนโดยเคน โนแลน ดัดแปลงจากหนังสือสารคดีชื่อเดียวกันในปี ค.ศ. 1999 ของนักข่าว มาร์ค โบว์เดน ซึ่งเกี่ยวกับลูกเรือเฮลิคอปเตอร์แบล็กฮอว์กที่ถูกยิงตกในระหว่างยุทธการที่โมกาดิชู ภาพยนตร์เรื่องนี้มีนักแสดงจำนวนมาก นำแสดงโดยจอช ฮาร์ทเน็ตต์, ยวน แม็คเกรเกอร์, อีริก บานา, ทอม ไซซ์มอร์, วิลเลียม ฟิชต์เนอร์, เจสัน ไอแซ็กส์, แซม เชพเพิร์ด, เจเรมี พิเวน, โยอัน กรัฟฟัดด์, ยวน เบรมเนอร์, ฮิวจ์ แดนซีย์ และทอม ฮาร์ดี กับผลงานการแสดงภาพยนตร์เรื่องแรกของเขา ออร์แลนโด บลูม, ไท เบอร์เรลล์ และนีโกไล คอสเตอร์-แวลเตา ก็ปรากฏตัวในบทสมทบด้วย

*ยุทธการฝ่ารหัสทมิฬ* สร้างโดยโคลัมเบียพิคเจอส์, เรฟโวลูชันสตูดิโอส์, เจอร์รี บรักไฮเมอร์ ฟิล์มส์ และสกอตฟรีโปรดักชันส์ จัดจำหน่ายโดยโซนีพิคเจอส์รีลีสซิง เข้าฉายแบบจำกัดโรงภาพยนตร์ในวันที่ 28 ธันวาคม ค.ศ. 2001 และเข้าฉายทั่วสหรัฐอเมริกาตั้งแต่วันที่ 18 มกราคม ค.ศ. 2002 ภาพยนตร์เรื่องนี้ได้รับคำวิจารณ์ในเชิงบวกจากนักวิจารณ์ภาพยนตร์ แม้ว่าจะถูกวิพากษ์วิจารณ์ในเรื่องความไม่ถูกต้องของข้อเท็จจริงบางประการ ภาพยนตร์เรื่องนี้ทำรายได้พอสมควรในบ็อกซ์ออฟฟิศ โดยทำเงินทั่วโลกไปได้ 173 ล้านดอลลาร์สหรัฐ จากทุนสร้าง 92 ล้านดอลลาร์สหรัฐ *ยุทธการฝ่ารหัสทมิฬ* คว้ารางวัลออสการ์ 2 สาขา ได้แก่สาขาลำดับภาพยอดเยี่ยม (Best Film Editing) และสาขาบันทึกเสียงยอดเยี่ยม (Best Sound) ในงานประกาศผลรางวัลออสการ์ ครั้งที่ 74 ในปี ค.ศ. 2006 ภาพยนตร์ฉบับตัดต่อใหม่ได้วางจำหน่ายในรูปแบบดีวีดี ฉบับตัดต่อใหม่นี้มีฉากเพิ่มเติมอีก 8 นาที ทำให้ความยาวรวมของภาพยนตร์เพิ่มเป็น 152 นาที ฉบับตัดต่อใหม่นี้ได้วางจำหน่ายในรูปแบบบลูเรย์และ 4K เมื่อวันที่ 7 พฤษภาคม ค.ศ. 2019

## อ้างอิง

หมวดหมู่:ภาพยนตร์อเมริกันที่ออกฉายในปี พ.ศ. 2544
หมวดหมู่:ภาพยนตร์บันทึกเสียงยอดเยี่ยม รางวัลออสการ์
หมวดหมู่:ภาพยนตร์ลำดับภาพยอดเยี่ยม รางวัลออสการ์
หมวดหมู่:ภาพยนตร์อเมริกันที่สร้างจากเหตุการณ์จริง
หมวดหมู่:ยุทธการที่โมกาดิชู (พ.ศ. 2536)
หมวดหมู่:ภาพยนตร์อังกฤษที่สร้างจากเหตุการณ์จริง
หมวดหมู่:ภาพยนตร์สงครามโลดโผนอเมริกัน
หมวดหมู่:ภาพยนตร์สงครามโลดโผนอังกฤษ
หมวดหมู่:ภาพยนตร์โดยโคลัมเบียพิกเจอส์
หมวดหมู่:ภาพยนตร์เกี่ยวกับกองกำลังเดลตา
หมวดหมู่:ภาพยนตร์เกี่ยวกับนักบินที่ถูกยิงตก
หมวดหมู่:ภาพยนตร์ที่สร้างจากหนังสือสารคดี
หมวดหมู่:ภาพยนตร์ที่กำกับโดย ริดลีย์ สก็อตต์
หมวดหมู่:ภาพยนตร์ที่อำนวยการสร้างโดย เจอร์รี บรัคไฮเมอร์
หมวดหมู่:ภาพยนตร์ที่อำนวยการสร้างโดย ริดลีย์ สกอต
หมวดหมู่:ภาพยนตร์ที่มีฉากในปี พ.ศ. 2536
หมวดหมู่:ภาพยนตร์ที่มีฉากในประเทศโซมาเลีย
หมวดหมู่:ภาพยนตร์สงครามที่สร้างจากเหตุการณ์จริง
ตำบลบ้านโพธิ์ (อำเภอบ้านโพธิ์)

**บ้านโพธิ์** เป็นตำบลในอำเภอบ้านโพธิ์ จังหวัดฉะเชิงเทรา เดิมมีฐานะเป็นสุขาภิบาล ปัจจุบันอยู่ในความดูแลของเทศบาลตำบลบ้านโพธิ์ตั้งแต่ปี พ.ศ. 2542 เป็นที่ตั้งศูนย์ราชการของอำเภอ

## ที่ตั้งและอาณาเขต
ตำบลบ้านโพธิ์มีอาณาเขตติดต่อกับตำบลข้างเคียง ดังนี้
* **ทิศเหนือ** ติดต่อกับตำบลท่าพลับ และตำบลหนองบัว
* **ทิศตะวันออก** ติดต่อกับตำบลหนองตีนนก
* **ทิศใต้** ติดต่อกับตำบลคลองบ้านโพธิ์
* **ทิศตะวันตก** ติดต่อกับตำบลสนามจันทร์

## ประวัติ
บ้านโพธิ์เดิมเป็นตำบลของเมืองฉะเชิงเทรา มณฑลปราจีนบุรี เนื่องจากพื้นที่นี้มีต้นโพธิ์ขึ้นอยู่ทั่วไป เมื่อก่อนวัดสนามจันทร์มีต้นโพธิ์ใหญ่หลายต้น ชาวบ้านมีความเคารพเพราะเป็นต้นไม้ที่พระพุทธเจ้าตรัสรู้ จึงเอาผ้าเหลืองห่มต้นโพธิ์ถือว่าเป็นสิ่งศักดิ์สิทธิ์ จึงเรียกขานเป็น *บ้านโพธิ์* และปี พ.ศ. 2447 พระเจ้าน้องยาเธอ กรมหมื่นมรุพงศ์สิริพัฒน์ สมุหเทศาภิบาลมณฑลปราจิณบุรี ได้แยกตำบลบ้านโพธิ์มาเป็นส่วนหนึ่งของอำเภอสนามจันทร์****** ก่อนที่จะเปลี่ยนชื่อตามตำบลที่ตั้งที่ว่าการอำเภอ ณ ตำบลบ้านโพธิ์ เป็น อำเภอบ้านโพธิ์**** 

พ.ศ. 2485 เกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทยจึงยุบตำบลหนองตีนนกรวมเข้ากับตำบลบ้านโพธิ์เพื่อเป็นการประหยัดงบประมาณ ก่อนที่จะแยกพื้นที่ 5 หมู่บ้านไปตั้งเป็น ตำบลหนองตีนนก ต่อมาพื้นที่หมู่ 1 บ้านสนามจันทร์ เป็นที่ตั้งของสถานีตำรวจ ไปรษณีย์โทรเลข รวมทั้งศูนย์ราชการ และเป็นที่ประชุมชนริมแม่น้ำบางปะกง จึงพัฒนาเป็นสุขาภิบาลบ้านโพธิ์ และมีฐานะเป็นเทศบาลตำบลในปี พ.ศ. 2542

ปี พ.ศ. 2546 กระทรวงมหาดไทยสำรวจพื้นที่องค์การบริหารส่วนตำบลบ้านโพธิ์มีประชากรเพียง 1,753 คน และ 404 หลังคาเรือน ซึ่งไม่ผ่านเงื่อนไขในการจัดตั้งองค์การบริหารส่วนตำบล (ประชากรสองพันคนขึ้นไป) ควรควบรวมกับองค์กรปกครองส่วนท้องถิ่นใกล้เคียง ปี พ.ศ. 2547 จึงรวมเข้ากับเทศบาลตำบลบ้านโพธิ์ ทำให้เทศบาลมีพื้นที่จากเดิม 1.25 ตารางกิโลเมตรเป็น 7.17 ตารางกิโลเมตร

## การแบ่งเขตการปกครอง
ตำบลบ้านโพธิ์แบ่งเขตการปกครองออกเป็น 4 หมู่บ้าน ได้แก่
* **หมู่ที่ 1** บ้านสนามจันทร์
* **หมู่ที่ 2** บ้านคลองหลอดยอ
* **หมู่ที่ 3** บ้านคลองชวดแค
* **หมู่ที่ 4** บ้านตลาดทด

## อ้างอิง

บ้านโพธิ์
บ้านโพธิ์
บ้านโพธิ์
ไลฟ์ไลน์ (จีไอโจ)

**ไลฟ์ไลน์** () เป็นตัวละครสมมุติจากของเล่น, หนังสือการ์ตูน และซีรีส์แอนิเมชันเรื่องจีไอโจ: อะเรียลอเมริกันฮีโร เขาคือเจ้าหน้าที่กู้ภัยชั้นหนึ่งของทีมจีไอโจ ซึ่งเปิดตัวครั้งแรกใน ค.ศ. 1986 เขาได้รับการยกย่องว่าเป็นแพทย์สนามที่มีเมตตาและทุ่มเท ซึ่งพร้อมที่จะเสี่ยงอันตรายเพื่อช่วยเหลือพวกโจที่เป็นเพื่อนร่วมทีมเสมอ นอกจากนี้ ไลฟ์ไลน์ยังเป็นนักบินที่มีฝีมือ และมักพบว่าขับเฮลิคอปเตอร์โทมาฮอว์กของจีไอโจอยู่บ่อยครั้ง

## ข้อมูลส่วนตัว
ชื่อจริงของเขาคือเอ็ดวิน ซี. สทีน และยศของเขาคือสิบเอก (อี-5) ไลฟ์ไลน์เกิดที่ซีแอตเทิล รัฐวอชิงตัน

ความเชี่ยวชาญหลักของไลฟ์ไลน์ในด้านการทหารคือการแพทย์ ไลฟ์ไลน์ทำงานในฐานะหน่วยกู้ชีพร่วมกับหน่วยดับเพลิงซีแอตเทิลเป็นเวลาห้าปี จนกระทั่งเขาได้รู้ว่าบุคลากรบริการการแพทย์ฉุกเฉินไม่สามารถรับเงินบำนาญได้หากพวกเขาพิการขณะให้ความช่วยเหลือในเวลาที่ไม่ได้ปฏิบัติหน้าที่ และเนื่องจากเขาคิดว่าเจ้าหน้าที่กู้ภัยไม่มีวันหยุดปฏิบัติหน้าที่ เขาจึงตัดสินใจเข้าร่วมกองทัพบกในตำแหน่งแพทย์สนามแทน นอกจากนี้ ไลฟ์ไลน์ยังเป็นผู้รักสันติอย่างแท้จริง เขาเป็นผู้เชี่ยวชาญไอกิโดระดับสายดำ ซึ่งเป็นศิลปะการต่อสู้ที่เน้นการเบี่ยงเบนพลังงานรุนแรงออกจากตนเอง

ส่วนในเอกสารข้อมูลตัวละครของไลฟ์ไลน์เวอร์ชัน*เรียลอเมริกันฮีโรคอลเลกชัน* ค.ศ. 2002 ได้มีการเปลี่ยนแปลงประวัติของเขาอย่างไม่ทราบสาเหตุ โดยเปลี่ยนชื่อจริงเป็นเกรก สกอต (ชื่อที่ได้มาจากผู้จัดการฝ่ายออกแบบของบริษัทฮาสโบรในขณะนั้น) และเปลี่ยนบ้านเกิดเป็นสปริงแวลลีย์ รัฐนิวยอร์ก การปรากฏของไลฟ์ไลน์ในเวอร์ชันนี้ถูกนำเสนอแยกต่างหากจากไลฟ์ไลน์ตัวดั้งเดิมบนปกของ*จีไอโจ: อเมริกันเอลิต* #25 (ซึ่งแสดงภาพตัวละครเกือบทุกตัวที่เป็นส่วนหนึ่งของทีมจีไอโจจนถึงขณะนั้น) แต่ไม่เคยมีบทบาทสำคัญในหนังสือการ์ตูนหรือสื่ออื่น ๆ นอกเหนือจากของเล่นเลย

## ของเล่น
ฟิกเกอร์ไลฟ์ไลน์วางจำหน่ายครั้งแรกใน ค.ศ. 1986 ส่วนใน ค.ศ. 1991 บริษัทธัญพืชเคลล็อกส์ได้เสนอฟิกเกอร์นี้เป็นของแถมเมื่อสั่งซื้อทางไปรษณีย์

ฟิกเกอร์ดังกล่าวได้รับการลงสีใหม่และวางจำหน่ายในฐานะส่วนหนึ่งของไลน์ไทเกอร์ฟอร์ซเมื่อ ค.ศ. 1988

รวมถึงไลฟ์ไลน์เวอร์ชันใหม่ได้รับการวางจำหน่ายใน ค.ศ. 1994 โดยเป็นส่วนหนึ่งของไลน์เหล่ารบ ฟิกเกอร์นี้ได้รับการนำกลับมาวางจำหน่ายอีกครั้งใน ค.ศ. 2002 ในฐานะส่วนหนึ่งของ*เดอะเรียลอเมริกันฮีโรคอลเลกชัน* แต่มีการเปลี่ยนแขนและออกแบบศีรษะใหม่ และมีการทาสีใหม่ครั้งที่สองใน ค.ศ. 2010 โดยวางจำหน่ายเฉพาะในงานจีไอโจคอนเวนชัน ซึ่งในเวอร์ชั่นนี้ยังคงใช้ชิ้นส่วนเดิมทั้งหมด

รวมถึงในฐานะส่วนหนึ่งของของเล่นฉลองครบรอบ 30 ปี ได้มีการวางจำหน่ายไลฟ์ไลน์เวอร์ชันใหม่ใน ค.ศ. 2011

## คอมิกส์

### มาร์เวลคอมิกส์
ในซีรีส์*[[จีไอโจ: อะเรียลอเมริกันฮีโร (มาร์เวลคอมิกส์)|จีไอโจ]]*ของมาร์เวลคอมิกส์ เขาปรากฏตัวครั้งแรกใน*จีไอโจ: สเปเชียลมิชชันส์* #4 ซึ่งเพื่อนร่วมทีมจีไอโจของเขาโกรธเขาเพราะเขาไม่ยอมยิงปืนหรือทำร้ายศัตรู

## อ้างอิง

## แหล่งข้อมูลอื่น
* Lifeline at JMM's G.I. Joe Comics Home Page

หมวดหมู่:ตัวละครในบันเทิงคดีจากซีแอตเทิล
หมวดหมู่:ตัวละครที่เป็นแพทย์สนาม
หมวดหมู่:ตัวละครที่เป็นนักสันตินิยม
หมวดหมู่:ตัวละครที่เป็นทหารบกชาวอเมริกัน
หมวดหมู่:ทหารจีไอโจ
หมวดหมู่:ตัวละครชายในการ์ตูนทีวีแอนิเมชัน
หมวดหมู่:ตัวละครชายในหนังสือการ์ตูน
โอมาม็อง!

"**โอมาม็อง!**" () เป็นเพลงโดยลิซานโดร นักร้องชาวฝรั่งเศส ซึ่งประพันธ์โดย และบาร์บารา ปราวี เพลงนี้วางจำหน่ายเมื่อวันที่ 28 ตุลาคม ค.ศ. 2022 และเป็นตัวแทนของในการประกวดเพลงจูเนียร์ยูโรวิชันปี 2022 ที่เยเรวาน ประเทศอาร์มีเนีย ลิซานโดรคว้าชัยชนะด้วยคะแนนรวม 203 คะแนน นำหน้าอาร์มีเนียในอันดับสองถึง 23 คะแนน นับเป็นชัยชนะครั้งที่สองของประเทศฝรั่งเศสในการประกวด

## การพัฒนา
เพลงนี้ประพันธ์โดย และบาร์บารา ปราวี ซึ่งบาร์บาราเป็นตัวแทนของฝรั่งเศสในการประกวดเพลงยูโรวิชันปี 2021 ด้วยเพลง "วัวลา"

## การประกวดเพลงจูเนียร์ยูโรวิชันปี 2022
### การคัดเลือกภายใน
เมื่อวันที่ 28 ตุลาคม 2022 ฟรานซ์เตเลวีซีออนได้ประกาศว่าได้คัดเลือกลิซานโดรและเพลง "โอมาม็อง!" ให้เป็นตัวแทนของในการประกวดเพลงจูเนียร์ยูโรวิชันปี 2022 ที่เยเรวาน ประเทศอาร์มีเนีย โดยเพลงได้วางจำหน่ายเป็นซิงเกิลในวันเดียวกันนั้น นอกจากนี้ยังได้มีการเผยแพร่มิวสิกวิดีโอประกอบเพลงในวันที่ 6 พฤศจิกายน

### ในจูเนียร์ยูโรวิชัน
การประกวดเพลงจูเนียร์ยูโรวิชันปี 2022 ได้จัดขึ้นเมื่อวันที่ 11 ธันวาคม ค.ศ. 2022 ณ ศูนย์กีฬาและจัดแสดงคาราน เดเมียร์ชยาน ในเยเรวาน ประเทศอาร์มีเนีย

เมื่อวันที่ 11 ธันวาคม ลิซานโดรคว้าชัยชนะด้วยคะแนนรวม 203 คะแนน นำหน้าอาร์มีเนียที่ได้อันดับสอง 23 คะแนน และนำหน้าจอร์เจียที่ได้อันดับสาม 42 คะแนน นับเป็นชัยชนะครั้งที่สองของฝรั่งเศสในการประกวด ตามหลังวาแลนตีนาที่ชนะการประกวดปี 2020 ด้วยเพลง "ฌีมาฌีน"

## รายชื่อเพลง

## อ้างอิง

หมวดหมู่:ซิงเกิลในปี พ.ศ. 2565
หมวดหมู่:เพลงในปี พ.ศ. 2565
หมวดหมู่:เพลงจากประเทศฝรั่งเศส
หมวดหมู่:เพลงภาษาฝรั่งเศส
หมวดหมู่:ประเทศฝรั่งเศสในการประกวดเพลงจูเนียร์ยูโรวิชัน
หมวดหมู่:เพลงที่ชนะการประกวดเพลงจูเนียร์ยูโรวิชัน
กีฬากรีฑาในซีเกมส์ 2025

การแข่งขันกีฬา**[[กรีฑา]]**ใน**[[ซีเกมส์ 2025]]** ที่กรุงเทพมหานคร จัดขึ้นระหว่างวันที่ 11 ถึง 16 ธันวาคม 2025 โดยมีการชิงชัยทั้งหมด 47 เหรียญทอง แบ่งออกเป็น 2 ประเภทหลัก ได้แก่ ประเภทลู่และลาน และประเภทวิ่งถนน สนามแข่งขันหลักคือสนามศุภชลาศัย ซึ่งใช้จัดการแข่งขันทั้งประเภทลู่และลาน และประเภทวิ่งถนน

## ประเทศที่เข้าร่วม

* *(ถอนตัว)*
*
*
*
*
*
*
*
* **(เจ้าภาพ)**
*

## ตารางเหรียญรางวัล

## ผู้ได้รับเหรียญรางวัล

### ประเภทชาย

### ประเภทหญิง

### ประเภทผสม

## อ้างอิง

กรีฑา
2025
กามีกามี

"**กามีกามี**" () เป็นเพลงโดยมาเลนา นักร้องชาวอาร์มีเนีย ซึ่งเธอประพันธ์ร่วมกับวาห์รัม เปโตรสยาน, โตกีโอนีเนอ, และดาวิด เซรุนยาน เพลงนี้วางจำหน่ายเมื่อวันที่ 19 พฤศจิกายน ค.ศ. 2021 และเป็นตัวแทนของในการประกวดเพลงจูเนียร์ยูโรวิชันปี 2021 ที่ปารีส ประเทศฝรั่งเศส มาเลนาคว้าชัยชนะด้วยคะแนนรวม 224 คะแนน นำหน้าในอันดับสองเพียง 6 คะแนน นับเป็นชัยชนะครั้งที่สองของประเทศอาร์มีเนียในการประกวด

## แนวเพลง
เพลงนี้ส่วนใหญ่เป็นภาษาอาร์เมเนีย โดยมีบางท่อนเป็นภาษาอังกฤษ เนื้อเพลงกล่าวถึงสายลมที่พัดพาคุณไปสู่สภาวะที่สมบูรณ์แบบ ณ ที่ห่างไกล

## การประกวดเพลงจูเนียร์ยูโรวิชันปี 2021
thumb|มาเลนาขณะทำการแสดง "กามีกามี" ในปารีส

### การคัดเลือกภายใน
"กามีกามี" ได้รับการคัดเลือกภายในเพื่อเป็นตัวแทนของอาร์มีเนียในการประกวดเพลงจูเนียร์ยูโรวิชันปี 2021 ในปารีส ชื่อเพลงและเนื้อเพลงถูกเปิดเผยเมื่อวันที่ 18 พฤศจิกายน โดยตัวเพลงถูกปล่อยออกมาในวันถัดมา

### ในจูเนียร์ยูโรวิชัน
การประกวดเพลงจูเนียร์ยูโรวิชันปี 2021 ได้จัดขึ้นเมื่อวันที่ 19 ธันวาคม ค.ศ. 2021 ณ ลาแซนมูซีกาเลอ ในปารีส ประเทศฝรั่งเศส

เพลงนี้ชนะการประกวดด้วยคะแนน 224 คะแนน นำหน้าในอันดับสองเพียง 6 คะแนน โดยได้รับคะแนนจากผู้ชมมากที่สุดด้วย 109 คะแนน และได้คะแนนจากคณะกรรมการเป็นอันดับสามด้วย 115 คะแนน โดยคณะกรรมการจากประเทศโปแลนด์และให้คะแนนสูงสุดที่ 12 คะแนนแก่อาร์มีเนีย

## อ้างอิง

หมวดหมู่:ซิงเกิลในปี พ.ศ. 2564
หมวดหมู่:เพลงในปี พ.ศ. 2564
หมวดหมู่:เพลงจากประเทศอาร์มีเนีย
หมวดหมู่:ประเทศอาร์มีเนียในการประกวดเพลงจูเนียร์ยูโรวิชัน
หมวดหมู่:เพลงที่ชนะการประกวดเพลงจูเนียร์ยูโรวิชัน